62022CJ0219_SUM
C‑219/22. sz. ügy
QS
elleni büntetőeljárás
(a Rayonen sad Nesebar [Bulgária] által benyújtott előzetes döntéshozatal iránti kérelem)
A Bíróság ítélete (negyedik tanács), 2023. október 5.
„Előzetes döntéshozatal – A szabadságon, a biztonságon és a jog érvényesülésén alapuló térség – Büntetőügyekben folytatott igazságügyi együttműködés – 2008/675/IB kerethatározat – A büntetőítéleteknek a tagállamok közti figyelembevétele új büntetőeljárás esetén – Az 1. cikk (1) bekezdése – Hatály – A 3. cikk (1), (3) és (4) bekezdése – A más tagállamban korábban hozott büntetőítéletek tekintetében a nemzeti büntetőítéletekével azonos joghatások elismerésének kötelezettsége – Feltételek – Próbaidőre felfüggesztett szabadságvesztés‑büntetést kiszabó büntetőítélet – A próbaidő alatt elkövetett újabb bűncselekmény – A felfüggesztés visszavonása és a szabadságvesztés‑büntetés tényleges végrehajtása – A korábbi büntetőítéletnek és az annak végrehajtásával kapcsolatos határozatoknak a megváltoztatása – 2008/947/IB kerethatározat – A 14. cikk (1) bekezdése – A büntetőítéleteknek a próbaidő alatti magatartási szabályok felügyelete és a végrehajtás felfüggesztésének esetleges visszavonása céljából való elismerése”
Büntetőügyekben folytatott igazságügyi együttműködés – Az Európai Unió más tagállamaiban hozott ítéleteknek egy új büntetőeljárásban való figyelembevétele – 2008/675 kerethatározat – Hatály – Valamely tagállamban olyan személlyel szemben indított büntetőeljárás, akit egy más tagállamban eltérő cselekmények miatt korábban jogerősen elítéltek – Bennfoglaltság
(2008/675 tanácsi kerethatározat, (2) és (7) preambulumbekezdés, és 1. cikk, (1) bekezdés, 2. cikk, és 3. cikk, (2) bekezdés)
(lásd: 23–31. pont)
Büntetőügyekben folytatott igazságügyi együttműködés – Az Európai Unió más tagállamaiban hozott ítéleteknek egy új büntetőeljárásban való figyelembevétele – 2008/675 kerethatározat – Olyan személy, akit valamely tagállamban jogerős ítélettel próbaidőre felfüggesztett büntetésre ítéltek, amelyet még nem hajtottak végre teljes egészében – E személy ellen egy másik tagállamban eltérő cselekmények miatt indított új büntetőeljárás – E másik tagállam joghatósága arra, hogy a korábbi büntetőítéletben kiszabott büntetés végrehajtása iránti kérelmet elbírálja – Nemzeti szabályozás, amely lehetővé teszi számára, hogy a felfüggesztést visszavonja, és elrendelje e büntetés tényleges végrehajtását – Megengedhetőség – Feltétel – Büntetőítélet továbbítása és elismerése az új eljárás kezdeményezése szerinti tagállamban
(2008/675 tanácsi kerethatározat, (2), (5)–(7) és (14) preambulumbekezdés, és 3. cikk, (1), (3) és (4) bekezdés; 2008/947 tanácsi kerethatározat, 1. cikk, (3) bekezdés, a) pont, és 14. cikk, (1) bekezdés)
(lásd: 32–43., 47–49. pont és a rendelkező rész)
Lásd a határozat szövegét.